Při poměrnje znjesliwych temperaturach su kónc junija w Běłej (Biehla) za Kamjencom mjeztym hižo 16. nócny žabjacy běh přewjedli.
Lětsa je cyłkownje 999 atletow, mjez nimi 99 lubowarjow walkinga, do cila doběžało. Šwarna ličba serbskich sportowčow a sportowcow bě zaso pódla. Sportowe wurisanje je tež zwjazane z wotpowědnymi kulturnymi a zabawnymi poskitkami na běhanskim arealu. Atleća běchu z wjacorych zwjazkowych krajow Němskeje, hłownje ze Sakskeje, z Braniborskeje a Berlina. Woni wubědźowachu so starobje wotpowědnje wot šulskich dźěći hač k 85lětnemu wuměnkarjej na 2,0 km abo 9,6 km. W skupinje pod dźesać lětami (U 10) wuwojowaštaj sej serbskaj šulerjej Jarek Schade z Budyšina prěnje (8:14 min) a Lisamaria Domanic z Wojerec druhe městno (9:32 min).
szl_Latn szl_Latn